JEGYZŐKÖNYV

Készült: 2019. szeptember 24-én, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendes, nyilvános Képviselő-testületi üléséről.

Jelen vannak:

 Mikó Zoltán polgármester

 Dobos Lászlóné alpolgármester

 Szabó Sándorné képviselő

 Megyesi Elemér képviselő

 Tóth Péter Benjámin képviselő

Meghívottak:

3. napirendi pont tárgyalására:

Szűcs Gábor Tiszagyulaháza Polgárőr Egyesület elnöke

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a Képviselő-testület határozatképes, jelen van mind az 5 fő megválasztott képviselő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Továbbá elmondja, hogy plusz egy napi rendi pont megtárgyalására kerül sor, mégpedig az Önkormányzat 2019 évi költségvetéséről szóló 2/2019. (II. 18.) Önkormányzati Rendelet módosítása.

Ezután javaslatot tesz a meghívóban szereplő napirendi pontok tárgyalására az alábbi módosítás szerint:

1. Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés a szociális célú tűzifa támogatás helyi szabályairól szóló önkormányzati rendelet megalkotásáról.

Előadó: Mikó Zoltán polgármester

Előterjesztés: írásos

1. Beszámoló a Tiszagyulaházi Polgárőr Egyesület 2018. évi munkájáról.

Előadó: Szűcs Gábor polgárőrség elnöke

Előterjesztés: írásos

1. Előterjesztés az általános iskola felvételi körzetének meghatározásával kapcsolatos vélemény kialakítására.

Előadó: Mikó Zoltán polgármester

Előterjesztés: írásos

1. Előterjesztés az önkormányzat 2019 évi költségvetéséről szóló 2/2019. (II. 18.) Önkormányzati Rendelet módosítására.

Előadó: Mikó Zoltán polgármester

Előterjesztés: írásos

*A Képviselő-testület 5 igen szavazattal (a szavazásban 5 fő vett részt) – egyetért a napirendi pontok tárgyalásával.*

1./

Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A Képviselő-testület a lejárt határidejű Képviselő-testületi határozatok végrehajtásáról szóló előterjesztést, 5 igen szavazattal elfogadta (a szavazásban 5 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

34/2019. (IX. 24.) határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzata Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------------ Felelős: -----------

2./

Előterjesztés a szociális célú tűzifa támogatás helyi szabályairól szóló önkormányzati rendelet megalkotásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy ebben az évben is benyújtásra került a pályázat szociális tűzifára, amely támogatást nyert. Ehhez kell újra megalkotnia a rendeletet a testületnek. Van-e valakinek kérdése, hozzászólása, javaslata az előterjesztéssel kapcsolatban?

Szabó Sándorné képviselő: Megkérdezi, hogy az aktív korúak ellátása pontosan mit takar?

Dr. Nagy Attila kirendeltségvezető: Válaszában elmondja, hogy az a személy, aki még nem nyugdíjas, de nem dolgozik, és semmilyen ellátásban nem részesül.

Mikó Zoltán polgármester: A támogatás feltételeinél ugyanazok a szempontok vannak felsorolva, mint a tavaly évi rendeletben. Változtassanak-e ezen?

Dobos Lászlóné alpolgármester: A 70 éven felüli egyedülálló és egyedül élő nyugdíjas jövedelménél elég a 100ezer forint? Nem kellene emelni rajta?

Mikó Zoltán polgármester: Tavaly évben a testület döntése alapján lett 100ezer forint. Szélesebb kör kaphatna, ha megemelik, habár most 20 m3-el kevesebb a fa.

Dobos Lászlóné alpolgármester: 120ezer forintra emelné meg.

Megyesi Elemér képviselő: Egyetért a 120ezer forinttal.

Tóth Péter Benjámin: Szintén egyetért a 120ezer forinttal.

Szabó Sándorné képviselő: Csak 110ezer forintra emelné az összeget.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért az említett módosítási javaslattal módosított rendelettel, amely alapján a 70 éven felüli egyedülálló és egyedül élő nyugdíjas jövedelemhatára 120ezer forint legyen, kézfelnyújtással szavazzon:

*A képviselő-testület a szociális célú tűzifa támogatás helyi szabályairól szóló önkormányzati rendelet megalkotásáról szóló rendelettervezetet a módosítással 4 igen és 1 ellenszavazattal elfogadta (a szavazásban 5 fő vett részt) és az alábbi rendeletet alkotta:*

Tiszagyulaháza Község Önkormányzata

 Képviselő-testületének

10/2019. (IX. 25.) Önkormányzati Rendelete

a szociális célú tűzifa támogatás helyi szabályairól

Tiszagyulaháza Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. A rendelet célja, hatálya

1. §

(1) E rendelet célja, hogy az önkormányzat lakhatáshoz kapcsolódó támogatást nyújtson a településen élő, szociálisan rászoruló lakosok részére, és ennek érdekében meghatározza a szociális tűzifa támogatás ellátási forma jogosultsági feltételeit, és az igénylés rendjét.

(2) E rendelet hatálya kiterjed Tiszagyulaháza Község Önkormányzata közigazgatási területén életvitelszerűen lakó, és ott bejelentett lakó- vagy tartózkodási hellyel rendelkező állampolgárokra.

(3) E rendeletben szabályozott ellátással kapcsolatos eljárásra, és az itt használt fogalmakra – amennyiben e rendelet eltérően nem rendelkezik – a szociális igazgatásról és a szociális ellátásokról szóló 1993. évi III. törvényben, a gyermekek védelméről és a gyámügyi igazgatásról szóló 1997. évi XXXI. törvényben, valamint az általános közigazgatási rendtartásról szóló 2016. évi CL. törvényben meghatározottakat kell alkalmazni.

2. A támogatás feltételei

2. §

(1) Az önkormányzat vissza nem térítendő természetbeni támogatás keretében legfeljebb 5 m³ tűzifát biztosíthat annak a személynek, aki

a) aktív korúak ellátásában részesül, vagy

b) időskorúak járadékában részesül, vagy

c) az önkormányzat által nyújtott lakhatáshoz kapcsolódó rendszeres települési támogatásban részesül, vagy

d) rendszeres gyermekvédelmi kedvezményben részesülő halmozottan hátrányos helyzetű gyermeket nevel, vagy

e) rendszeres gyermekvédelmi kedvezményben részesülő hátrányos helyzetű gyermeket nevel, vagy

f) 70 éven felüli egyedülálló, és egyedül élő nyugdíjas, és a jövedelme nem haladja meg a 120.000,- Ft-ot.

(2) Az önkormányzat elsősorban az (1) bekezdés a)-e) pontban meghatározott kérelmezőt részesíti vissza nem térítendő tűzifa támogatásban.

(3) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

(4) A településen lakóhellyel és tartózkodási hellyel is rendelkező személy csak egy ingatlan vonatkozásában – ahol életvitelszerűen él – vehető figyelembe.

(5) A szociális ellátásra való jogosultság elbírálásához a havi rendszerességgel járó jövedelem esetén a kérelem benyújtását megelőző hónap jövedelmét, nem havi rendszerességgel szerzett, jövedelem esetén a kérelem benyújtásának hónapját közvetlenül megelőző három hónap átlagjövedelmét kell figyelme venni.

(6) A jogosultság, és a kérelemben foglaltak valódiságának ellenőrzésére az eljárás során környezettanulmány végezhető.

3. §

(1) Nem jogosult szociális célú tűzifa támogatásra – a 2. §-ban meghatározott
feltételek teljesülésétől függetlenül – az, aki olyan ingatlanban lakik, amely tűzifával egyáltalán nem fűthető.

(2) Az üresen álló, nem lakott ingatlanra, amelyben életvitelszerűen senki sem él, támogatás nem kérhető.

(3) A tűzifában részesülő a tűzifát nem értékesítheti, nem adhatja át másnak, csak saját szükségleteire használhatja fel.

4. §

Amennyiben a jogosult az e rendelet alapján részére biztosított tűzifát értékesíti, vagy másnak átadja, vagy utólag megállapításra kerül, hogy azt nem az arra jogosult igényelte és kapta, köteles az ingyenesen biztosított tűzifa esetében 18.000,- Ft/erdei m3 + áfa összeg, valamint a kiszállítási költség megfizetésére.

3. A támogatás igénylésének menete

5. §

(1) A támogatás megállapítása iránti eljárás az e rendelet 1. melléklete szerinti kérelemre indul.

(2) A kérelmet 2019. október 15. napjától 2019. október 25. napjáig lehet benyújtani a Hajdúnánási Közös Önkormányzati Hivatal Tiszagyulaházai Kirendeltségén (4097 Tiszagyulaháza, Kossuth u. 73.).

(3) A kérelmekről a polgármester átruházott hatáskörben, legkésőbb 2020. január 31. napjáig dönt.

(4) A tűzifa támogatás kiszállítását 2020. február 17. napjáig kell végrehajtani, amelynek megszervezéséről a polgármester köteles gondoskodni.

6. §

A támogatás kizárólagos forrása a Belügyminisztérium pályázata keretében az Önkormányzat számára megállapított támogatás, valamint az Önkormányzat által biztosított saját forrás.

4. Záró rendelkezések

7. §

A rendelet a kihirdetését követő napon lép hatályba, és 2020. április 30. napján hatályát veszti.

Tiszagyulaháza, 2019. szeptember 24.

Mikó Zoltán                                              Dr. Kiss Imre

polgármester                                                       jegyző

1. sz. melléklet a 10/2019. (IX. 25.) önkormányzati rendelethez

A kérelem benyújtható: 2019. október 15-től 2019. október 25-ig.

KÉRELEM

szociális célú tűzifa igénylésére

Kérelmező neve: ………………………………………………………………………………

Kérelmező lakóhelye: …………………………………………………………………………

Kérelmező tartózkodási helye: ………………………………………………………………..

Kérelmező születési helye és ideje: …………………………………………………………...

Kérelmező anyja születési neve: ………………………………………………………………

Kérem, hogy részemre Tiszagyulaháza Község Önkormányzata Képviselő-testületének a szociális tűzifa támogatásáról szóló önkormányzati rendelete alapján szíveskedjenek természetbeni juttatásként tűzifát biztosítani az alábbi jogosultsági feltétel alapján (*a megfelelő rész aláhúzandó):*

a) aktív korúak ellátásában részesülök *(határozat másolatát mellékelni szükséges)*

b) időskorúak járadékában részesülök *(határozat másolatát mellékelni szükséges)*

c) az önkormányzat által nyújtott lakhatáshoz kapcsolódó rendszeres települési támogatásban részesülök

d) rendszeres gyermekvédelmi kedvezményben részesülő halmozottan hátrányos helyzetű gyermeket nevelek

e) rendszeres gyermekvédelmi kedvezményben részesülő hátrányos helyzetű gyermeket nevelek

f) 70 éven felüli egyedülálló, és egyedül élő nyugdíjas vagyok, és a jövedelmem nem haladja meg a 120.000, - Ft-ot

A kérelmezővel egy családban (háztartásban) élő személyek adatai és jövedelme

|  |  |  |  |
| --- | --- | --- | --- |
| Név | Rokoni kapcsolata a kérelmezővel | Születési idő (év, hó, nap) | Havi nettó jövedelem (Ft)*[f) pont esetén]* |
|   |   |  |   |
|   |   |  |   |
|   |   |  |   |
|   |   |  |   |
|   |   |  |   |
|   |   |  |   |
|   |   |  |   |
|   |   |  |   |
|   |   |  |   |
|   |   |  |   |
|   |   |  |   |

*(jövedelemigazolásokat mellékelni szükséges)*

*Nyilatkozatok*

1.  A háztartásomból más személy szociális célú tűzifa támogatást nem igényelt.

2.  A lakásom fával fűthető, és rendelkezem fatüzelésre alkalmas fűtőberendezéssel.

3.  Felelősségem tudatában kijelentem, hogy a közölt adatok a valóságnak megfelelnek.

Tudomásul veszem, hogy az általam közölt adatokat, tényeket és szociális helyzetet a Hajdúnánási Közös Önkormányzati Hivatal Tiszagyulaházai Kirendeltsége környezettanulmány felvétele során ellenőrizheti.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Dátum: …………………………………

 ………………………………………..

                                                                                                kérelmező aláírása

*(a benyújtáskor kerül kitöltésre)*

A kérelem benyújtásának időpontja: ……… év …… hó …… nap ……. óra …… perc

 ……………………………………… ………………………………………

 átadó átvevő

3./

Beszámoló a Tiszagyulaházi Polgárőr Egyesület 2018. évi munkájáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a polgárőrség elnöke sajnos egyéb elfoglaltsága miatt nem tud jelen lenni a testületi ülésen. Kérte, hogy tolmácsolja a képviselők felé köszönetét az elmúlt öt év munkájáért, köszöni, hogy támogatták a polgárőrséget és kíván a tagoknak jó egészséget. Van-e valakinek kérdése, hozzászólása a beszámolóhoz?

Tóth Péter Benjámin képviselő: Elmondja, hogy változás történt az egyesületben, Az elnökhelyettes már nem ő, hanem Volüm Fanni ifjú polgárőr.

Dobos Lászlóné alpolgármester: Szeretné megköszönni a polgárőrök munkáját, akik a szabadidejüket áldozzák erre a feladatra, nélkülözve a családjukat.

Hiányolja a beszámolóból a létszámadatot, hogy jelenleg hány fő polgárőr van Tiszagyulaházán. Továbbá jó lenne látni részletesebben milyen támogatásokat kaptak és mire, hogyan használták fel ezeket.

Tóth Péter Benjámin képviselő: A létszám 30 fő körül mozog, folyamatosan változik.

Dobos Lászlóné alpolgármester: Úgy tudja kaptak egy új polgárőr autót. A régebbi eladásra került vagy megvan? Ha megvan, hogyan tudják majd fenntartani mindkettőt?

Tóth Péter Benjámin képviselő: Nehezen fognak vele bírni. Nem adhatják el. A baptista imaháznál lesz elhelyezve egy garázsban.

Mikó Zoltán polgármester: Megköszöni a polgárőrség munkáját az elnöknek jó egészséget kíván további munkájához.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaházi Polgárőr Egyesület 2018. évi munkájáról szóló beszámolóval, kézfelnyújtással szavazzon:

*A Képviselő-testület a Tiszagyulaházi Polgárőr Egyesület 2018. évi munkájáról szóló beszámolót, 5 igen szavazattal elfogadta (a szavazásban 5 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

35/2019. (IX. 24.) számú határozata

A Tiszagyulaházi Polgárőr Egyesület 2018. évi munkájáról szóló tájékoztató elfogadásáról

Tiszagyulaháza Község Önkormányzata Képviselő-testülete a Tiszagyulaházi Polgárőr Egyesület 2018. évi munkájáról szóló tájékoztatóját megismerte és azt elfogadja.

Felkéri a polgármestert, hogy a Képviselő-testület döntését a polgárőrség elnöke részére küldje meg.

Felelős: Mikó Zoltán polgármester Határidő: 2019. október 5.

4./

Előterjesztés az általános iskola felvételi körzetének meghatározásával kapcsolatos vélemény kialakítására.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: Hozzászólásában elmondja, hogy a felvételi körzetek megállapításához a kormányhivatalnak meg kell küldeni az önkormányzat véleményét, erről kell határozatot hoznia a testületnek.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az általános iskola felvételi körzetének meghatározásával kapcsolatos vélemény kialakításáról szóló határozati javaslattal, kézfelnyújtással szavazzon:

*A Képviselő-testület az általános iskola felvételi körzetének meghatározásával kapcsolatos vélemény kialakításáról szóló előterjesztést, 5 igen szavazattal elfogadta (a szavazásban 5 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

36/2019. (IX. 24.) számú határozata

az általános iskola felvételi körzetének meghatározásával kapcsolatos vélemény kialakítására

Tiszagyulaháza Község Önkormányzata Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdésében foglaltakra tekintettel kinyilvánítja azon véleményét, miszerint egyetért azzal, hogy az Újtikos-Tiszagyulaháza Általános Iskola felvételi körzete Újtikos és Tiszagyulaháza községek közigazgatási területében legyen megállapítva.

A település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező

1. hátrányos helyzetű, általános iskolába járó gyermekek létszáma 6 fő, amelyből
* 2 fő az Újtikos-Tiszagyulaháza Általános Iskola tiszagyulaházai tagintézményében,
* 4 fő az Újtikos-Tiszagyulaháza Általános Iskola újtikosi intézményében tanul,
1. halmozottan hátrányos helyzetű, általános iskolába járó gyermekek létszáma 4 fő, amelyből
* 2 fő az Újtikos-Tiszagyulaháza Általános Iskola tiszagyulaházai tagintézményében,
* 2 fő az Újtikos-Tiszagyulaháza Általános Iskola újtikosi intézményében tanul.

Felkéri a polgármestert, hogy a Hajdú-Bihar Megyei Kormányhivatal Debreceni Járási Hivatala Hatósági Főosztálya (4024 Debrecen, Piac utca 42-48. szám) értesítéséről gondoskodjon.

Határidő: 2019. október 31. Felelős: Mikó Zoltán polgármester

5./

Előterjesztés az önkormányzat 2019. évi költségvetéséről szóló 2/2019. (II. 18.) Önkormányzati Rendelet módosítására.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése tegye meg.

Dr. Nagy Attila kirendeltségvezető: Elmondja, hogy jogszabály írja elő a költségvetés három havonta történő módosítását. Változások történtek az önkormányzat bevételeiben, amely bevételnövekedésben jelentkezik és tervezve nem volt. Ez kerül most átvezetésre.

Szabó Sándorné képviselő: A május havi normatívát miért kellett lemondani?

Dr. Nagy Attila kirendeltségvezető: Kevesebben vették igénybe a szünidei étkeztetést.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelettervezetben foglaltakkal, kézfelnyújtással szavazzon:

*A képviselő-testület az önkormányzat 2019. évi költségvetéséről szóló 2/2019. (II. 18.) Önkormányzati Rendelet módosításáról szóló rendelettervezetet 5 igen szavazattal elfogadta, (a szavazásban 5 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

11/2019. (IX. 25.) Önkormányzati Rendelete

az önkormányzat 2019. évi költségvetéséről szóló

 2/2019. (II. 18.) Önkormányzati Rendelet módosításáról

Tiszagyulaháza Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, és az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. § Az önkormányzat 2019. évi költségvetéséről szóló 2/2019. (II. 18.) Önkormányzati Rendelet (a továbbiakban: Ör.) 1. § (1)-(4) bekezdései helyébe a következő rendelkezések lépnek:

„(1) A képviselő-testület az önkormányzat és a Tiszagyulaházi Aprajafalva Óvoda együttes 2019. évi költségvetésének

 a) kiadását 241.658.366 Ft

 b) bevételét 241.658.366 Ft

 főösszeggel állapítja meg az 1. melléklet szerint.

(2) A költségvetési bevételek és kiadások összesen, a költségvetési hiány:

a) Költségvetési bevételek összesen: 222.134.529 Ft, ebből

 aa) működési: 190.060.801 Ft

 ab) felhalmozási: 32.073.728 Ft

 b) Költségvetési kiadások összesen: 239.894.149 Ft, ebből

 ba) működési: 183.882.831 Ft

 bb) felhalmozási: 56.011.318 Ft

 c) Költségvetési hiány: 17.759.620 Ft, ebből

 ca) működési többlet: 6.177.970 Ft

 cb) felhalmozási hiány: 23.937.590 Ft

(3) A költségvetési hiány külső és belső finanszírozása:

1. A költségvetési hiány belső finanszírozására szolgáló előző évek pénzmaradványának igénybevétele:

 aa) előző évi költségvetési maradvány működési célra: 29.042.003 Ft

 ab) előző évi költségvetési maradvány felhalmozási célra: 18.716.385 Ft

1. A költségvetési hiány külső finanszírozására szolgáló finanszírozási célú

 műveletek:

 ba) Finanszírozási célú pü. műveletek bevétele összesen: 0 Ft, ebből

 baa) felhalmozási hitelek bevételei: 0 Ft

 bab) működési hitelek bevételei: 0 Ft

 bac) államháztartáson belüli megelőlegezés: 0 Ft

 bb) Finanszírozási célú pénzügyi műveletek kiadása összesen: 1.764.217 Ft, ebből

 bba) felhalmozási hitelek kiadásai: 0 Ft

 bbb) működési hitelek kiadásai: 0 Ft

 bbc) államházt. belüli megelőlegezések visszafizetése: 1.764.217 Ft

 c) Finanszírozási bevételek összesen: 19.523.837 Ft

 d) Finanszírozási kiadások összesen: 1.764.217 Ft

 e) Finanszírozási bevételek és kiadások egyenlege: 17.759.620 Ft

(4) A kiadások főösszegén belül

 a) a személyi juttatások előirányzatát 58.455.202 Ft

 b) a munkaadókat terhelő járulékok előirányzatát 8.929.536 Ft

 c) a dologi kiadások előirányzatát 108.194.093 Ft

 d) az ellátottak pénzbeli juttatásai előirányzatát 933.000 Ft

 e) az egyéb működési célú kiadások előirányzatát 7.371.000 Ft

 f) a beruházási kiadások előirányzatát 39.753.806 Ft

 g) a felújítási kiadások előirányzatát 16.257.512 Ft

 h) az egyéb felhalmozási célú kiadások előirányzatát 0 Ft

 i) a finanszírozási kiadások előirányzatát 1.764.217 Ft

 összeggel állapítja meg.”

2. § Az Ör. 1-3. mellékletei helyébe e rendelet 1-3. melléklete lép.

3. § Ez a rendelet kihirdetését követő napon lép hatályba és az azt követő napon hatályát veszti.

Tiszagyulaháza, 2019. szeptember 24.

 Mikó Zoltán Dr. Kiss Imre

 polgármester jegyző



Tiszagyulaháza Község Önkormányzata 2019. évi működési, felhalmozási és finanszírozási bevételek kiemelt előirányzatai

 2. melléklet a 11/2019. (IX. 25.) Önkormányzati Rendelethez



Tiszagyulaháza Község Önkormányzatának 2019. évi működési, felhalmozási és finanszírozási kiadások kiemelt előirányzatai

3. melléklet a 11/2019. (IX. 25.) Önkormányzati Rendelethez



Mikó Zoltán polgármester: Tájékoztatásul elmondja, hogy szeptember 30-án lesz a Bartók utca útfelújításának az ünnepélyes átadása, 14.00 órakor az Ady utca – Bartók utca kereszteződésében.

Megyesi Elemér képviselő: Javasolja súlykorlátozó tábla kihelyezését, valamint az utca egyirányúsítását.

Mikó Zoltán polgármester: A Jókai utca egyirányúsítása előtt kikérték a lakosság véleményét, hogy mely irányból legyen egyirányú. Itt is ugyanezt kell követni. Meg kell adni egy határidőt, meddig lehet leadni a javaslatokat a Művelődési Házban.

Megyesi Elemér képviselő: Javaslata szerint az Ady utca felől kellene mindkét irányba egyirányúsítani, de döntsenek a Bartók utca lakói. Kerüljön bele az újságba.

Mikó Zoltán polgármester: További tájékoztatásként elmondja, hogy az idősek napja előreláthatólag október 4-én kerül megrendezésre. Az idén is a barter kapcsolatokból származó ajándékot kapnak az idősek.

A lakosság pedig 10 kg burgonyát és 5 kg hagymát kap szintén a barternek köszönhetően.

Megyesi Elemér képviselő: Elmondja, hogy korára tekintettel már nem indul a választásokon.

Megköszöni a közös munkát, és további jó egészséget, munkát kíván a következő ciklusban működő Képviselő-testületnek.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 920 órakor bezárta.

K. m. f.

Mikó Zoltán Dr. Kiss Imre

 polgármester jegyző